Backlight 1999/2002
Yleiskatsaus

Backlight Tampereella on ollut hyvin inspiroiva ja kiinnostava kokemus.  Olen ottanut osaa kumpaankin tapahtumaan italialaisosuuksien kuraattorina. Ensimmäisellä kerralla  minua pyydettiin valitsemaan italialaistaiteilija Nuoren eurooppalaisen valokuvauksen päänäyttelyyn. Saavuttuani Tampereelle yllätyin näyttelyn korkeasta tasosta sekä järjestelyitten miellyttävästä ilmapiiristä. Oli todellinen nautinto tavata kuraattoreita, journalisteja ja taiteilijoita rennossa ympäristössä. Kaikki oli pientä ja täydellistä. 
Toisella kerralla haaste oli kiehtovampi: minun tuli valita 3-4 taiteilijaa päänäyttelyyn Vapriikin kauniisiin näyttelytiloihin. Saavuttuani perille monet seikat viittasivat siihen, että olin kokemassa jotain ammattimaisemmin järjestettyä.  Näyttely paljastui itse asiassa kauniiksi kokonaisuudeksi parasta mahdollista eurooppalaiskuvaa. Ilmapiiri oli (jos mahdollista) vieläkin kansainvälisempi, ja kaikki tuntui tehokkaammin järjestetyltä kuin viimeksi.
Ehdottaisin, että tulevassa Backlight 2005:ssä olisi enemmän tapaamisia kuraattoreiden ja taiteilijoiden välillä, jotta voisimme siten helposti tutustua toisiimme ja luoda uusia suhteita. Minulle tämän tapahtuman todellinen ydin on sen tarjoamissa mahdollisuuksissa vaihtaa mielipiteitä, kehitellä yhdessä suunnitelmia ja strategioita, jotta voisimme tehdä Backlightista vieläkin toimivamman.